open-index/open-wikipedia-markdown huggingface dataset:
Ana-Yrsa Falenius

**Ana-Yrsa Falenius** (s. 24. marraskuuta 1953) on suomenruotsalainen näyttelijä. Falenius tuli tunnetuksi 1980-luvulla Ida-Lotta Backmanin kanssa perustamansa *Porquettas* underground -naisteatterin tiimoilla.

## Teatterissa
* Kuolemanlaiva/ Das Totenschiff, KOM-teatteri, 1982, ohjaus Laura Jäntti
* Affären Danton, Unga Klara/ Stockholms stadsteater, 1986, ohjaus  Suzanne Osten

## Filmografia
**[[Lakeuden laulu]]* (*Slumrande toner*, 1978) 
**[[Mozartin veljekset]]* (*Bröderna Mozart*, 1986) 
**[[Livsfarlig film]]*, 1988) 
**[[Klassliv ]]* (televisiosarja, 1989) 
**[[Sairaalan salaisuus]]* (*Underjordens hemlighet*, 1991) 
**[[Puhu! On niin pimeä]]* (*Tala! Det är så mörkt*, 1993) 
**[[Fantastinen Dvorak]]* (*Dvorak den fantastiske*, 1995) 
**[[Tre Krono]]* (televisiosarja, 1999) 
**[[Varustamo (televisiosarja)|Varustamo]]* (*Rederiet*, 2001) 
**[[Överallt och ingenstans]]* (2003) 
**[[Krama mig]]* (2005) 
**[[Karlssonin veljekset]]* (* Bröderna Karlsson*, 2010) 

## Lähteet

## Aiheesta muualla
* Anna-Yrsa Falenius Svensk Filmdatabasissa  
*
Luettelo televisiosarjan Teräsmieheni jaksoista

Tämä on **luettelo televisiosarjan [[Teräsmieheni]] jaksoista**. Ohjelma alkoi Yhdysvalloissa 12. syyskuuta 1993 ja päättyi 14. kesäkuuta 1997.

## 1. tuotantokausi

## 2. tuotantokausi

## 3. tuotantokausi

## 4. tuotantokausi
Sweet Movie – makea kaunotar

**Sweet Movie – makea kaunotar** on jugoslavialaisen Dušan Makavejevin käsikirjoittama ja ohjaama avantgarde-tyylinen draamakomediaelokuva vuodelta 1974. Erillisistä tarinoista lomittain koostuva karnevalistinen elokuva tunnetaan hyvän maun rajoja koettelevista kohtauksistaan, joissa käsitellään ruumiineritteitä ja rikotaan seksuaalisia ja sosiaalisia tabuja.

## Juoni
Elokuva alkaa missikilpailun kaltaisella kisalla, jossa etsitään gynekologisin menetelmin täydellistä neitsyttä  amerikkalaiselle maitomiljonäärille Mr. Kapitalille. Nöyryyttävän hääyön jälkeen kisan voittaja, Miss Kanada, lähetetään matkalaukussa Pariisiin, jossa tämä rakastelee latinolaulaja El Machon kanssa ja ajautuu omituiseen kommuuniin, joka harrastaa kopro- ja emetofiliaa. Elokuvan lopussa Miss Kanada esiintyy eroottisessa mainoksessa suklaalla kuorrutettuna.

Toinen tarina kertoo Potemkin-nimisen laivan kapteenista Annasta, joka rakastuu komeaan merimieheen ja rakastelee tämän kanssa sokeripedillä. Anna myös houkuttelee pikkupoikia seksiin laivan lastina olevilla makeisilla, kunnes poliisi löytää lasten kelluvia ruumiita. Elokuvan lopussa ruumiit alkavat kuitenkin herätä eloon.

## Tuotanto
Francis Ford Coppola oli kiinnostunut Makavejevistä nähtyään tämän aiemman elokuvan *[[WR – organismin mysteerit]]* ja houkutteli tätä ohjaamaan elokuvan *[[Ilmestyskirja. Nyt]]. Makavejev kieltäytyi ja ohjasi sen sijaan *Sweet Movien*.

Elokuvan piti alun perin koostua vain Miss Kanadan tarinasta, mutta hahmoa näytellyt [[Carole Laure]] jättäytyi pois tuotannosta jouduttuaan hyväilemään miehen penistä lähikuvassa. Tämän jälkeen ohjaaja Makavejev teki käsikirjoituksen uusiksi ja lisäsi toisen tarinan Annasta, jota näyttelee [[Anna Prucnal]].

==Näyttelijät==


==Vastaanotto==
*Sweet Movie'' aiheutti ympäri maailmaa skandaaleja ja sensuurin vaatimia leikkauksia, ja monissa maissa se on yhä kielletty. Suomessa se kiellettiin aluksi kokonaan hyvien tapojen vastaisena ja raaistavana, mutta sai lapsikohtauksen poiston jälkeen K-18-luokituksen. Kohua etenkin Puolassa lisäsi se, että mauttomien ja suorasukaisten näyteltyjen kohtausten lisäksi elokuvassa käytetään toisen maailmansodan aikaisen Katynin joukkomurhan puolalaisuhrien esiin kaivamista esittävää dokumenttimateriaalia. Puolan viranomaiset mitätöivät Anna Prucnalin passin niin, ettei hän päässyt palaamaan kotimaahansa vuosiin. Elokuvaa oli pitkään vaikea saada käsiinsä, mutta vuonna 2007 se julkaistiin Criterion Collection -sarjassa dvd:nä.

## Lähteet
Maksim Lazarev

**Maksim Lazarev** (s. 29. tammikuuta 1996 Kazan, Venäjä) on venäläinen jääkiekkoilija, joka pelaa VHL-joukkue AKM Tulassa. Hän on pelipaikaltaan laitahyökkääjä ja laukoo oikealta.
Radel Fazlejev

**Radel Fazlejev** (s. 7. tammikuuta 1996 Kazan, Venäjä) on venäläinen jääkiekkoilija.

## Lähteet
*
Eteisväliseinän aukko

**Eteisväliseinän aukko** () on synnynnäinen sydänvika, josta kärsivän eteisväliseinässä on aukko.

## Tyypit

### PFO
PFO eli avoin soikea ikkuna (*patent foramen ovale*) on sydämen eteisten välisessä seinämässä sijaitseva reikä. PFO johtuu siitä, ettei sikiöllä sydämessä oleva reikä sulkeudu normaaliin tapaan syntymän jälkeen. Sitä esiintyy noin neljänneksellä aikuisväestöstä; ruumiinavauksissa se todetaan 17–27 prosentilla vainajista. PFO voi altistaa laskimosta lähtevälle hyytymän aiheuttamalle veritulpalle esimerkiksi aivoverenkiertoon. Avoin soikea ikkuna voi aiheuttaa oikovirtauksen oikealta vasemmalle ja saattaa altistaa potilaan hyytymälle.

## Katso myös
*Kammioväliseinän aukko

## Lähteet
* Vesa Karttunen: Patent foramen ovale and cryptogenic brain infarction 

### Viitteet

## Aiheesta muualla

*Magnus Johansson, Diagnosis of interatrial shunts and the influence of patent foramen ovale...
Jegor Korškov

**Jegor Korškov** (s. 10. heinäkuuta 1996 Novosibirsk, Venäjä) on venäläis-kazakstanilainen jääkiekkoilija, joka pelaa KHL-joukkue Traktor Tšeljabinskissa. Hän on pelipaikaltaan laitahyökkääjä.

## Lähteet
Lohtunaiset

**Lohtunaiset** olivat naisia ja tyttöjä, jotka Japanin keisarillinen armeija pakotti seksiorjuuteen Japanin miehitysalueilla jo ennen toista maailmansotaa sekä sodan aikana. Termi on suora käännös japaninkielisestä sanasta *ianfu*, joka on kiertoilmaus prostituoidulle. Etelä-Koreassa on keskuskeltu korvaavasta termistä ”seksiorja”, vaikka lohtunainen-termiä ovat käyttäneet Korean valtionjohto sekä uhrit itse. Arviot naisten määrästä vaihtelevat muutamasta kymmenestä tuhannesta jopa kahteensataan tuhanteen.

Lohtunaisten kohtalo on vielä 2000-luvullakin haitannut Japanin ja sen naapurimaiden suhteita. Joulukuussa 2015 Etelä-Korea ja Japani pääsivät viimein sopimukseen lohtunaisista ja Japani muun muassa pyysi lohtunaisten kohtelua anteeksi ja sitoutui maksamaan elossa oleville lohtunaisille korvauksia. 8. tammikuuta 2021 Etelä-Korea määräsi Japanin maksamaan 100 miljoonaa Etelä-Korean wonia (91&nbsp;800 Yhdysvaltain dollaria) jokaiselle kahdelletoista vielä elossa olevalle eteläkorealaiselle lohtunaiselle, joita Japanin armeija seksuaalisesti hyväksikäytti toisen maailmansodan aikana. Japani hylkäsi määräyksen 23. tammikuuta. 

## Lähteet

## Aiheesta muualla
Vallaton Waltari

**Vallaton Waltari**  on Mika Waltarin tekstejä sisältävä kokoelma, joka ilmestyi 1957 WSOY:n kustantamana. Se sisältää kuusikymmentä kirjoitusta 1930-luvulta 1950-luvulle, muun muassa novelleja, kertomuksia, tekstejä kirjoittamisesta sekä näytelmän *Yövieras*. Teoksesta on julkaistu neljä painosta vuoteen 2008 mennessä.

Teoksen ensimmäinen painos oli poikkeuksellisen suuri, 20&nbsp;000 kappaletta.

## Lähteet
Ulla Lipponen

**Ulla Lipponen** (5. syyskuuta 1941 Kuopio – 25. marraskuuta 2015 Kuopio) oli suomalainen perinteentutkija. Hän tutki erityisesti lasten ja nuorten folklorea, ja työskenteli Suomalaisen Kirjallisuuden Seuran kansanrunousarkistossa. Työtään hän esitteli useissa teoksissa, joista esimerkiksi *[[Kilon poliisi]]sta* (1987) on otettu kymmenen painosta ja sen uudistetusta versiosta *Kilon toinen poliisi* useita lisää.

Lipponen palkittiin 2004 ansioistaan Suomen lasten Kalevala -palkinnolla.

## Teokset
* *Kuukernuppi: vanhoja ja uusia lastenloruja*, toim. Ulla Lipponen. Suomalaisen kirjallisuuden seura, 1984 
* *Näin syntyi Kalevala*, toim. Anneli Asplund ja Ulla Lipponen. Suomalaisen kirjallisuuden seura, 1985 (näyttelyteksti; käännetty useille kielille)
* *Kilon poliisi ja muita koululaisjuttuja*, toim. Ulla Lipponen. Suomalaisen kirjallisuuden seura, 1987  
* *Siistiä sisätyötä: kopiohuumoria*, toim. Ulla Lipponen. Suomalaisen kirjallisuuden seura, 1989 .
* *Puolesta ja vastaan: kansa käräjillä*, toim. Marjatta Jauhiainen ja Ulla Lipponen. Lakimiesliiton kustannus, 1990 .
* *Usko toivo rakkaus: tyttöjen runovihkoperinnettä*, Suomalaisen Kirjallisuuden Seura, 1992 .
* *Vitsien kirja: Pirkan vitsipalstan satoa*, Kauppiaitten kustannus, 1993 .
* *Jauhot suuhun: arvoitusvitsejä ja kompakysymyksiä*, toim. Ulla Lipponen. Suomalaisen Kirjallisuuden Seura, 1995  (nid.) :.
* *Sika sumussa: kuva-arvoituksia*, toim. Ulla Lipponen. Suomalaisen Kirjallisuuden Seura, 1997 .
* *Kaistapää: kuvakirjoituksia ja piirrospähkinöitä*, toim. Ulla Lipponen. Suomalaisen Kirjallisuuden Seura, 1999 .
* *Ota mamma mato: kompatehtäviä*, toim. Ulla Lipponen. Suomalaisen Kirjallisuuden Seura, 2003 .
* *Kilon toinen poliisi: vanhoja ja uusia koululaisjuttuja*, toim. Ulla Lipponen. Suomalaisen Kirjallisuuden Seura, 2005 .

## Lähteet

## Aiheesta muualla
*Ulla Lipposen bibliografia: teokset, teosten arvostelut, haastattelut ym. hänestä kirjoitettua
Fame-luokka (linjalaiva)

**Fame-luokka** oli Britannian kuninkaallisen laivaston yhdeksän 74-tykkisen kolmannen luokan linjalaivan muodostama alusluokka.

## Alukset
Alusten kummallakin tykkikannella oli kaksikymmentäkahdeksan tykkiä, alemmalla 32 naulan ja ylemmällä 18 naulan tykkejä. Puolikannella oli neljätoista ja etukannella neljä 9 naulan tykkiä.

## Lähteet
*

### Viitteet
Aasian infrastruktuuri-investointipankki

**Aasian infrastruktuuri-investointipankki AIIB** (*Asian Infrastructure Investment Bank*) on kansainvälinen finanssi-instituutio. Pankki perustettiin Kiinan aloitteesta ja sillä on 86 jäsenmaata, joista osa ei-aasialaisia. Myös Suomi on pankin jäsen. Pankki perustettiin muodollisesti 25. joulukuuta 2015 ja sen toiminta alkoi tammikuussa 2016.

## Lähteet

## Aiheesta muualla
Visurinlampi

**Visurinlampi**  on Pirkanmaalla Parkanossa Käenkoskella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Visurinlampi on osa Riuttasjärven-Linnanjärven aluetta.

## Maantietoa
Lampi on 300 metriä pitkä, 200 metriä leveä ja sen pinta-ala on 2,2 hehtaaria. Lammen pääaltaasta erkanee 150 metriä pitkä lahti, josta on kaivettu laskuoja Riuttasjärven rantaan Käenkosken tanssilavan tuntumaan . Lampeen laskee kaksi ojaa, joista toinen on Iso-Visurin laskuoja. Rantaviivan pituus on 900 metriä ja ranta on soistunutta metsää. Rannoille ei ole rakennettu mitään. Valtatie 3 ohittaa lammen 50 metrin päästä.

## Lähteet
Iso-Visuri

**Iso-Visuri**  on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Iso-Visuri on osa Riuttasjärven-Linnanjärven aluetta.

## Maantietoa
Järvi on 600 metriä pitkä, 300 metriä leveä ja sen pinta-ala on 13 hehtaaria. Se sijaitsee Mustanevan eteläpäässä ja sen rannat ovat suota. Etelärannalla on leveämpi avosuoalue. Järveen on kaivettu seitsemän ojaa, joista pohjoispäässä olevat tuovat siihen Mustanevan vettä. Kaakoiskärjestä lähtee laskuoja, joka laskee Visurinlampeen ja jatkaa siitä Riuttasjärveen. Rantaviivan pituus on 1,6 kilometriä. Rannoille on rakennettu neljä vapaa-ajan asuntoa. Niille johtaa tiet valtatieltä 3 Parkanon keskustan suunnalta.

## Historiaa
Vanhassa 1800-luvun pitäjänkartassa lammen nimi oli kirjoitettu "Visurilampi" ja se  oli piirretty samaan karttaan toisen "Visurilampi" kanssa. Kartturi ei tuolloin erotellut niitän mitenkään. Iso-Vihurista oli piirretty laskuoja, joka laski nykyiseen Visurilampeen.

## Lähteet
Hotakanlampi (Parkano)

**Hotakanlampi**  on Pirkanmaalla Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Hotakanlampi on osa Riuttasjärven-Linnanjärven aluetta.

## Maantietoa
Lampi on 200 metriä pitkä, 80 metriä leveä ja sen pinta-ala on 1,0 hehtaaria. Se sijaitsee Hotakannevalla, joka on tiheästi ojitettu. Lampeen on kaivettu viisi suo-ojaa. Lammen vedet virtaavat nevan pohjoisosaan, josta ne kulkeutuvat Vehkapurolle Vehkapurunlampeen, ja josta ne virtaavat Riuttasjärveen. Rantaviivan pituus on 400 metriä. Rannat ovat suota, joille ei johda teitä tai joille ei ole rakennettu mitään.

## Lähteet
Yingkou

**Yingkou** (, pinyin: Yíngkǒu Shì) on prefektuuritason kaupunki Kiinan Liaoningin maakunnan eteläosassa. Kaupungin keskusta sijaitsee linnuntietä noin 160 kilometriä maakunnan pääkaupunki Shenyangista lounaaseen. Prefektuurin pinta-ala on 5&nbsp;402 neliökilometriä ja väkiluku 2,43 miljoonaa (2010).

Kaupunki rajoittuu luoteessa Panjinin, koillisessa ja idässä Anshanin, etelässä Dalianin prefektuuritason kaupunkeihin, ja lännessä Bohaimereen.

## Hallinnollinen jako

Piirikuntatasolla prefektuuri jaetaan kuuteen osaan seuraavasti (numerointi kuten oheisessa kuvassa, asukasluvut vuonna 2010):

; Kaupunkipiirit (4)
* 1. Zhanqian (站前区), 310&nbsp;634 as.
* 2. Xishi (西市区), 164&nbsp;873 as.
* 3. Bayuquan (鲅鱼圈区), 431&nbsp;087 as.
* 4. Laobian (老边区), 125&nbsp;454 as.
; Piirikuntatason kaupungit (2)
* 5. Gaizhou (盖州市), 691&nbsp;595 as.
* 6. Dashiqiao (大石桥市), 704&nbsp;891 as.



## Galleria

Yingkou Tempel.JPG|Pagodi Yingkoussa.
营口东站.jpg|Yingkoun itäinen rautatieasema.
营口辽河大桥2.jpg|Liaojoen silta.
Bayuquan port.jpg|Yingkoun satama.


## Lähteet

## Aiheesta muualla

* Yingkou virallinen sivusto   (yingkou.net.cn)
Kuolleen silmät

**Kuolleen silmät – kertomuksia tuntemattoman ovilta** on Mika Waltarin nimimerkillä Kristian Korppi kirjoittama kauhunovellikokoelma. Se ilmestyi 1926, ja kustantaja oli Schildt.

Nimellä Kristian Korppi Waltari oli aiemmin julkaissut runoja antologiassa *Nuoret runoilijat* (1926). Korppi viittasi Edgar Allan Poen tunnettuun runoon "Korppi", joka oli antanut hänelle herätteen. Kertomus "Muumio" käsittelee muinaista Egyptiä. Tutankhamon oli tuolloin maailmalla pinnalla, ja kansainvälisten esikuvien antaman esimerkin mukaan Waltari kuvaa kertomuksessa egyptiläisen haudan kauhuja. Waltarilla oli vuonna 1926 lyhyt suhde Elina Vaaran kanssa, ja tällä Vaaran keksimällä nimimerkillä Waltari kirjoitti myös kirja-arvosteluja Helsingin Sanomiin 1926–1927.

Kirjan mukaan on nimetty kauhuun keskittyvä lehti Kuolleen silmät.

## Lähteet
Kartiskalampi (Parkano)

**Kartiskalampi**  on Pirkanmaalla Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kartiskalampi on osa Riuttasjärven-Linnanjärven aluetta.

## Maantietoa
Lampi on 100 metriä pitkä ja hieman kapeampi. Se sijaitsee suolla 400 metrin päässä Riuttasjärvestä. Suo on ojitettu ja lampeen on kaivettu kaksi ojaa. Lammen vesi virtaa ojia myöten Vehkapuruun, joka laskee Riuttasjärveen. Rannoilla ei ole rakennuksia eikä lammelle johda teitä.

## Lähteet
Vehkapurunlampi

**Vehkapurunlampi**  on Pirkanmaalla Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vehkapurunlampi on osa Riuttasjärven-Linnanjärven aluetta.

## Maantietoa
Lampi on 150 metriä pitkä, 70 metriä leveä ja sen pinta-ala on 1,1 hehtaaria. Se sijaitsee suon ja pellon välissä ja siihen on kaivettu kuusi ojaa. Yksi ojista tuo vettä Hotakannevalta, jossa on Hotakanlampi, toinen tuo vettä Mustakeitaalta ja kolmas vie lammesta vettä Vehkapuruun, joka laskee Riuttasjärveen. Rantaviiva on 450 metriä pitkä. Rannalla ei ole rakennuksia ja sille pääsee kulkemaan peltoja pitkin.

## Historiaa
Vanhassa 1800-luvun pitäjänkartassa Vehkapuru oli kirjoitettu "Vehkapuro". Se sai alkunsa Mustakeitaan itäreunasta ja laski lammen ("Vehkapurolampi") läpi. Oja toimi samalla kylänrajana. Pohjoisrannassa sijaitsi "Vehkapuron" talo tai torppa.

Nuoremmassa vuoden 1927 kartassa lammen yläpuolista ojaa kutsuttiin "kullanojaksi" ja lammen alapuolista ojaa "Sava–luomaksi".

## Lähteet
Organokromiyhdisteet

**Organokromiyhdisteet** ovat organometalliyhdisteitä, jotka sisältävät kromin ja hiilen välisen kovalenttisen sidoksen. Organokromiyhdisteitä käytetään reagensseina orgaanisen kemian synteeseissä. Monia niistä käytetään muun muassa polymerointikatalyytteinä.

## Ominaisuudet ja valmistus
Organokromiyhdisteissä kromin hapetusluku voi vaihdella -II:sta +VI:n. Tyypillisimpiä ovat 0 ja +III. Yksinkertaiset alkyylikromiyhdisteet ovat stabiileja lähinnä silloin kuin substituentit ovat steerisesti estyneitä, jolloin β-eliminaatio ei ole mahdollinen, tai kompleksina esimerkiksi litiumheksametyylikromaattina Li3[Cr(CH3)6(dioksaani)3. Tällaisia alkyyli- tai aryylikromiyhdisteitä valmistetaan joko transmetallaatiolla Grignard-reagenssien, organolitium- tai organosinkkiyhdisteiden ja kromi(III)suolan välisellä reaktiolla tai kromi(II)suolan ja alkyylihalidin välisellä reaktiolla. Organokromiyhdisteet eivät ole yhtä emäksisiä ja nukleofiilisiä kuin vastaavat organolitium-, -magnesium- tai -sinkkiyhdisteet. Yhdisteet sietävät pieniä määriä vettä, mutta hydrolysoituvat hitaasti veden vaikutuksesta. Hydrolysoitumisreaktio ei ole yhtä nopea kuin monilla muilla orgametalliyhdisteillä johtuen kromille tyypillisesti koordinaatiokehässä tapahtuvien ligandienvaihtoreaktioiden hitaudesta.

Tavanomaisia alkyylikromiyhdisteitä stabiilimpia ovat kromin karbonyylit esimerkiksi kromikarbonyyli ja π-sidoksia muodostavat ligandit kuten dieenit ja aromaattiset yhdisteet. Stabiileja ovat muun muassa metalloseeneihin kuuluva kromoseeni, jossa ligandina on kaksi syklopentadieeniä ja tämän kanssa isoelektrinen bis(bentseeni)kromi ja muut samankaltaiset aromaattiset organokromiyhdisteet.

## Lähteet

## Aiheesta muualla
Laiwu

**Laiwu** (, pinyin: Láiwú Shì) oli prefektuuritason kaupunki Kiinan Shandongin maakunnan keskiosassa. Kaupungin keskusta sijaitsi linnuntietä noin 70 kilometriä maakunnan pääkaupunki Jinanista kaakkoon. Kaupungin väkiluku oli 1,3 miljoonaa (2010) ja pinta-ala 2&nbsp;246 neliökilometriä.

Prefektuuri rajoittui pohjoisessa Jinanin, idässä Zibon, sekä etelässä ja lännessä Tai’anin prefektuuritason kaupunkeihin. Tammikuun alussa 2019 Laiwu on yhdistetty Jinaniin.

## Hallinnollinen jako

Piirikuntatasolla kaupunki jakautui kahteen osaan seuraavasti (asukasluvut vuonna 2010):

;Kaupunkipiirit (2)
* 1. Laicheng (莱城区), 989&nbsp;535 as.
* 2. Gangcheng (钢城区), 308&nbsp;994 as.

Yhdistyksen jälkeen molemmat kaupunkipiirit tulivat Jinanin kaupunkipiireiksi, ja Laichengin kaupunkipiiri muuttui **Laiwu**n kaupunkipiiriksi.

## Galleria

Kuva:The buliding of The People's Government of Laiwu City.jpg | Kaupungintalo.
Kuva:莱芜加州步行街.jpg | Portti kävelykadulle.
Kuva:莱芜市凤城西大街.jpg | Kauppakeskus Laiwussa.
Kuva:莱芜市夜景.jpg | Iltanäkymää Laiwussa.


## Lähteet

## Aiheesta muualla

* Virallinen sivusto   (laiwu.gov.cn)
* Laiwu Travel Guide  (travelchinaguide.com)
* Laiwu Overview   (chinatravel.com)
Chuck Threeths

**Chuck Threeths** (s. 13. joulukuuta 1957) on yhdysvaltalainen koripallovalmentaja ja aktiiviuransa lopettanut koripalloilija.

Threeths pelasi Tennesseen yliopistossa vuodet 1976–1980 ja vuosina 1980–1983 kolme kautta suomalaisessa Äänekosken Huimassa, keskimmäisen kauden 1981–1982 Suomen pääsarjassa. SM-sarjakaudella Huima jäi runkosarjassa viimeiseksi ja putosi alemmalle sarjatasolle. Keskimäärin Threeths teki kauden aikana 26,6 pistettä ja otti 18,3 levypalloa per ottelu ollen koko kauden levypallotilaston toinen.

Threeths palasi Suomeen pysyvästi syksyllä 2014. Kaudella 2015–2016 hän toimi I-divisioona A:ssa pelanneen HoNsUn päävalmentajana.

## Lähteet
* Chuck Threeths Suomen Koripalloliitto

### Viitteet
Xuetangliangzin löytöpaikka

**Xuetangliangzin löytöpaikka** () eli myös **Yunxianin ihmisen löytöpaikka** () on arkeologinen kohde Kiinassa Hubein maakunnan Yunxianin piirikunnassa. Se tunnetaan erityisesti kahden pääkallon löytöpaikkana. Löydetyjä pääkalloja kutsutaan *Yunxianin ihmiseksi*. Kallot ovat huonosti säilyneitä ja onkin epävarmaa, kuuluvatko ne *[[Homo erectus|Homo erectukselle]]* vai varhaiselle *[[Homo sapiens]]ille*.

## Ympäristö
Kohde sijaitsee lähellä Mitousin kylää Hanjoen (Hanjiang) rannasta kohoavalla rinteellä. Hanjoki on Jangtsen pohjoisesta laskeva sivuhaara, joka yhtyy siihen Wuhanin kohdalla.

## Tutkimushistoria
Kohde löydettiin vuonna 1975, kun jokitörmän sorasta huomattiin ihmisen hammas. Kohteesta ei kuitenkaan löydetty mitään uutiskynnyksen ylittävää 14 vuoteen. Sitten vuonna 1989 löytyi pääkallo (tunnus *EV 9001*) ja vuonna 1990 toinen pääkallo (*EV9002*). Ne tutkittiin ja kuvailtiin vasta vuonna 1992. Silloin kallot luokiteltiin kuuluvaksi lajeihin Homo erectus ja varhainen Homo sapiens.

Myöhemmin vuonna 1995 kallot katsottiin olevan lajia Homo sapiens. Päättämättömyys johtuu kallojen heikosta säilymisestä, joka on hävittänyt lajiominaisia piirteitä. Vuosina 2001 ja 2008 tutkittiin uudelleen löydettyjen kivityökalujen ominaisuuksia.

## Ajoitukset
Vuonna 1996 suoritettiin ajoitus elektronin spin-resonanssi menetelmällä. Kymmenen näytettä otettiin eri nisäkkäiden hampaiden kiilteestä ja näiden ajoituksien keskiarvoksi saatiin 581&nbsp;000±93&nbsp;000 vuotta. Ajoitukset vaihtelivat 800&nbsp;000±164&nbsp;000 ja 455&nbsp;000±58&nbsp;000 vuoden välillä. Yhdistettynä talteen kerättyjen faunan fossiilien lajiston kanssa voidaan tämä löytökohde  sijoittaa ajallisesti Zhoukoudian ja Gongwangling välille.

## Löytöaineisto
### Ihminen
Kuuluisimmat löydöt ovat kaksi Yunxianin kalloa (numerot EV 9001 ja EV 9002). Kalloja kuvailleet Li ja Etler luokittelivat ne eri lajeiksi *Homo erectus* ja varhainen *Homo sapiens*. Luokittelua haittasi kallojen kärsimät vahingot maakerrosten puristuksessa ja maaperän liikkuessa paikaltaan. On myös ehdotettu että molemmat olisivat lajia *Homo erectus* tai *Homo sapiens*. Annetut ajoitukset ovat kuitenkin liian vanhoja *Homo sapiensille*.

Koska kallojen piirteet muistuttavat hieman molempia lajeja, on ehdotettu, että kallot kuuluisivatkin lajille *[[Homo heidelbergensis]].* Näin voitaisiin perustella niiden kehittyminen Denisovanihmisiksi, joita eräät pitävät Neandertalinihmisenä (*Homo neanderthalensis*). Varmuutta näille spekulaatioille saadaan vasta DNA-analyysin avulla.

### Kiviesineet
Kohteesta on löytynyt joitakin kiviesineitä, mutta niiden liittyminen löydettyihin pääkalloihin on epävarmaa. Joitakin työkaluja on työstetty kaksipuolisesti.

## Katso myös
* Luettelo paleoliittisista kohteista Kiinassa

## Lähteet
Cyriel Verschaeve

**Cyriel Verschaeve** (1874–1949) oli flaamilainen katolinen pappi ja kirjailija, joka toisen maailmansodan aikana teki yhteistyötä natsimiehittäjien kanssa.

Hänen runokokoelmiaan ovat muun muassa symbolista aaterunoutta edustava *Zeesymphonien* (1911) ja *Nocturnen* (1936). Verschaeven näytelmistä tunnetaan muun muassa *Jakob van Artevelde* (1911), *Philips van Artevelde* (1913), *Judas* (1917), *Maria Magdalena* (1918) ja *Elyah* (1936). Aiheiltaan ne liittyvät historiaan ja Raamattuun. 1920–1922 hän julkaisi kuusiniteisen esseeteoksen *Uren van Bewondering voor groote Kunstwerken* ja vuonna 1940 monumentiaaliteoksen *Jezus*.

Natsi-Saksan miehitettyä Belgian toisen maailmansodan aikana Verschaeve nimitettiin natsimielisen nukkehallituksen kulttuurineuvoston johtoon ja hän värväsi vapaaehtoisia flaameista muodostettuun SS-pataljoonaan. Sodan jälkeen Verschaeve pakeni Itävaltaan ja sai poissaolevana kuolemantuomion. Hän kuoli sydänkohtaukseen vuonna 1949. Verschaeven jäännökset siirrettiin Belgiaan vuonna 1973.

Kortrijkin , Lanakenin ja Breendonkin kaupungeissa oli Verschaeven mukaan nimettyjä katuja, mutta niiden nimet päätettiin vaihtaa vuosina 2019–2020.

## Lähteet
Shiraz Lane

**Shiraz Lane** on suomalainen hard rock -yhtye, joka perustettiin vuonna 2011 Vantaalla. Yhtyeen perustivat laulaja Hannes Kett ja rumpali Ana Willman. Myöhemmin kitaristiksi tuli Miki Kalske ja toiseen kitaraan Jani Laine. Vuonna 2014 yhtyeeseen liittyi basisti Joel Alex.

Vuonna 2014 yhtye pääsi Hard Rock Cafen bändikilpailun myötä keikalle Kanadan Torontoon, ja vuoden 2015 toukokuussa he esiintyivät Japanissa Finland Fest – Loud & Metal Attack –tapahtumassa.

Shiraz Lane on tehnyt useita Euroopan-kiertueita muun muassa Lordin sekä Brother Firetriben kanssa. Yhtye teki ensimmäisen oman Euroopan headliner-kiertueensa keväällä 2020 juuri ennen pandemian alkua. Shiraz Lane on esiintynyt urallaan tärkeimmillä eurooppalaisilla rock-festivaaleilla (mm. Wacken, Summer Breeze, HRH Sleaze, Wildfest), ja bändi on nähty tähän mennessä kahdesti myös Yhdysvaltojen Miamista starttaavalla Monsters Of Rock -risteilyllä. 

Yhtye on julkaissut *Be the Slave Or Be The Change* EP:n ja sen jokaisesta kappaleesta musiikkivideot. Vuonna 2015 yhtye kiinnitettiin Frontiers Recordsille. Yhtyeen ensimmäinen albumi ”For Crying Out Loud” julkaistiin 15. huhtikuuta 2016.

Shiraz Lanen toinen studioalbumi *[[Carnival Days]]* julkaistiin 23. helmikuuta 2018. Levyltä on julkaistu singlet *Harder to Breathe*, *Carnival Days* sekä *People Like Us*. Kappaleista  *Harder to Breathe* ja *Like Us* on myös kuvattu musiikkivideot.

Shiraz Lane aloitti yhteistyön tuottaja Per Aldeheimin kanssa Carnival Days -albumillaan, ja työ jatkui seuraavalla *Vibration I* -EP:llä, jolta löytyvät keikkahiteiksi nousseet *Keep It Alive*, *Do You*, *Revolution*, *You Will Remain* sekä *To The Moon And Back* (Savage Garden cover). EP:n kuuntelijaluluvut ovat liki kolme miljoonaa striimausta Spotifyssä. 

*Vibration I* -EP:n ja sitä seuranneen *Forgotten Shades Of Life* -albumin on julkaissut Spinefarmin perustajan uusi levy-yhtiö Ranka Kustannus. 

Bändi julkaisi jo vuosia sitten loppuunmyydyn ensimmäisen *Be the Slave or Be The Change* -EP:nsä uudelleen vuonna 2023. Tätä julkaisua seurasi livenä äänitetty akustinen EP *Acoustic Archives* keväällä 2024. Studioliven jokaisesta kappaleesta tehtiin myös musiikkivideot.

## Diskografia
### Albumit
* 
* 
* 
* 
* 
* Acoustic Archives (2024)

### Musiikkivideot
* ”Out There Somewhere” (2014)
* ”Money Talks” (2014)
* ”Mental Slavery” (2015)
* ”Story to Tell” (2015)
* ”Wake Up” (2016)
* ”For Crying Out Loud” (2016)
* ”Momma's Boy” (2016)
* ”Harder to Breathe” (2017)
* ”People Like Us” (2018)
* ”The Crown” (2018)
* ”Do You” (2019)
* ”Broken Into Pieces” (2020)
* ”Scream” (2022)

## Lähteet
Caino

**Caino** (”Kain”) on vuonna 1918 valmistunut italialainen mykkäelokuva. Raamatulliseen veljessurma-aiheeseen perustuvan melodraaman on ohjannut Leopoldo Carlucci. Sen päätähti on puolalaissyntyinen elokuvadiiva Helena Makowska.

## Juoni
Kuuluisan laulajan Cécile Herveyn sisar Elda asuu tätinsä kanssa maaseudun rauhassa. Vaatimaton ja kiltti Elda on kihloissa työteliään ja vastuuntuntoisen naapurinsa Bruno Levesonin kanssa, mutta rakastuu pian tämän huikentelevaiseen veljeen Raouliin. Elda ja Raoul menevät naimisiin ja Bruno väistyy heidän tieltään. Samaan aikaan näyttämölle astuu kohtalokas ja viettelevä Cécile, joka kiinnostaa Raoulia paljon enemmän kuin hänen vaimonsa. Elda saa tyttären, mutta kuolee pian synnytyksen jälkeen. Bruno ja hänen äitinsä ottavat pikku Elinan kasvatettavakseen. Raoul muuttaa Cécilen kanssa kaupunkiin, jossa hän tuhlaa perheen omaisuuden uhkapeleihin. Bruno joutuu myymään maatilansa, Cécile lyöttäytyy yhteen varakkaan lordi Gastonin kanssa, ja itsemurhan lavastanut Raoul pakenee ulkomaille. Vuosien kuluttua Raoul saapuu valepuvussa kotiinsa. Hän haluaa maksaa velkansa ja ottaa Elinan mukaansa, mutta saa surmansa kaksinkamppailussa Brunoa vastaan. Raoulin henkilöllisyyden paljastuttua Bruno, tämän äiti ja Elina menettävät järkensä, kun taas Cécile nai petollisen lordi Gastonin.

## Näyttelijät

## Tuotanto, teemat ja vastaanotto
Leopoldo Carluccin ohjaaman *Cainon* on tuottanut torinolainen Corona Film. Sen päätähti on Italiassa ja myöhemmin Saksassa työskennellyt puolalaissyntyinen Helena Makowska. Aikansa muiden elokuvadiivojen tapaan hänen henkilöhahmonsa on viettelevä ja häikäilemätön femme fatale, jolla on huomiota herättävä silmämeikki, mutta ei riittävää syvyyttä tai karismaa.

Elokuvan lehdistömateriaaleissa *Cainoa* luonnehdittiin ”intohimodraamaksi” ja ”yläluokan elämän psykologiseksi tutkielmaksi”. Se poikkeaa muista diivaelokuvista ennen kaikkea huolellisesti rakennetulla juonellaan. Visuaalisesti tyylikäs elokuva kiinnittää paljon huomiota otosten sommitteluun ja käyttää muutamissa kohtauksissa päällekkäisvalotusta. Kriitikot ottivat *Cainon* positiivisesti vastaan ja kiittivät varsinkin sen näyttelijäsuorituksia”.

Alankomaiden elokuvamuseossa säilynyt elokuva on nähtävissä European Film Gateway -sivustolla.

## Lähteet

## Aiheesta muualla
*
Mikael Aalto

**Mikael Aalto** (s. 12. syyskuuta 1994) on suomalainen koripalloilija.

## Pelaajaura

Sipoolaisen Hukkabasketin kasvatti Aalto pelasi nuoruudessaan alueellisia nuortensarjoja ja kuntosarjoja, kunnes hän siirtyi kaudeksi 2014–2015 II-divisioonassa pelanneeseen Keravan Kori-80:een. Aalto teki epävirallisen tilastoinnin mukaan Keravalla keskimäärin 13,4 pistettä ja otti 8,4 levypalloa ottelua kohden ja kirjautti myös 20/20-tilastorivejä, ja hänen potentiaalinsa jopa pääsarjatasolle huomattiin. Jo marraskuussa Joensuun Katajan päävalmentajana toiminut Pekka Salminen kutsui Aallon harjoittelemaan Katajan edustusjoukkueen kanssa, mutta kotkalaisjuurinen Aalto ei siirtynyt pelaamaan seuraan. Porvoossa opiskelleena hän otti keväällä 2015 yhteyttä pääsarjajoukkue KTP-Basketiin, jonka kanssa hän teki pelaajasopimuksen kesäkuussa 2015. Nuorten sarjat mukaan lukien Aalto pelasi ensimmäisen kerran valtakunnallisissa sarjoissa näin ollen vasta 21-vuotiaana tehtyään ensiesiintymisensä KTP:n edustusjoukkueessa BC Nokiaa vastaan 4. lokakuuta 2015 kirjautettuaan ottelussa kaksi pistettä ja neljä levypalloa. Kaksinumeroisille pistelukemille Korisliigassa Aalto ylsi ensimmäisen kerran 13. marraskuuta Tampereen Pyrintöä vastaan. Aalto pelasi myös seuran kakkosjoukkueessa I-divisioona B:ssä, missä hän teki syyskauden parhaan pistelukemansa (28) marraskuussa Raholan Pyrkivää vastaan. Edustusjoukkueessa hän osallistui myös FIBA Europe Cupiin.

Helmikuussa 2017 Aalto teki jatkosopimuksen KTP:n kanssa.

Kesäkuussa 2018 Aalto siirtyi M1DA:ssa pelanneeseen Kristika Turkuun kaksivuotisella sopimuksella.

## Lähteet
* Mikael Aalto Suomen Koripalloliitto

### Viitteet
Thomas Jefferson Rusk

**Thomas Jefferson Rusk** (5. joulukuuta 1803 – 29. heinäkuuta 1857 oli yhdysvaltalainen poliitikko ja juristi. Hän oli Texasin tasavallan sotaministeri maaliskuusta huhtikuuhun 1836 ja uudestaan lokakuusta 1836 marraskuuhun 1837 sekä Texasin korkeimman oikeuden puheenjohtaja vuosina 1838–1840. Hän oli senaatin jäsen vuodesta 1846 kuolemaansa asti. Hän teki itsemurhan.
Pernaa

**Pernaa** on kylä Kauhavalla, Etelä-Pohjanmaalla. Kylä sijaitsee valtatie 19:n varrella.

Pernaalla toimi Pernaan koulu vuoden 2020 kesään asti, jonka jälkeen koulu lakkautettiin. Koulu perustettiin vuonna 1891.

## Lähteet
Milford-luokka

**Milford-luokka** oli Britannian kuninkaallisen laivaston kahden 74-tykkisen kolmannen luokan linjalaivan muodostama alusluokka. 

## Suunnittelu
Jean-Louis Barrallierin suunnittelemat alukset tilattiin 16. joulukuuta 1796, mutta toisen tilaus peruutettiin 1800. Ne olivat muunnos suunnittelijan 1795 vesillelasketusta *[[HMS Spenser]]istä*. Niiden aseistuksena oli alemmalla tykkikannella 28 kappaletta 32 naulan ja ylemmällä tykkikannella kolmekymmentä  24 naulan tykkiä. Puolikannella oli neljätoista ja keulakannella kaksi 9 naulan tykkiä, joita täydensi kaksi 32 naulan karronadia. Lisäksi takakannella oli kuusi 18 naulan karronadia.

## Alukset

## Lähteet
*

### Viitteet
Pauli Saukkonen

**Pauli Saukkonen** (s. 20. heinäkuuta 1933 Parikkala) on suomalainen kielentutkija ja emeritusprofessori. Hän on ollut Oulun yliopiston suomen kielen professori vuodesta 1967. Hän on tutkinut stilistiikkaa, semantiikkaa ja kielen teoriaa.

Saukkosen puoliso on Maria-Liisa Nevala.

## Teokset
* *Suomen kielen taajuussanasto*, 1978 (useita tekijöitä)
* *Mistä tyyli syntyy*, 1984
* Itämerensuomalaisten kielten tulosijainfinitiivirakenteiden historiaa 1965 275 s.

## Lähteet
Sauli (sukunimi)

**Sauli** on muun muassa seuraavien suomalaisten sukunimi:

* Anneli Sauli (1932−2022), näyttelijä
* Jaakko Sauli (1911–1940), pika- ja keskimatkojen juoksija
* Jalmari Sauli, ent. *Saxelin* (1889–1957), kirjailija, toimittaja
* Jonni Sauli, ent. *Saxelin* (1881–1957), kasvinjalostaja, professori
* Liisa Sauli (1917–2014), MTK:n tutkimusosaston päällikkö, professori.
Kirjailijan muistelmia

**Kirjailijan muistelmia** on Mika Waltarin kirjoittamat muistelmat. Teos ilmestyi 1980 WSOY:n kustantamana, ja sen on toimittanut Ritva Haavikko.

Waltari-tutkija Juha Järvelä kertoo kirjoituksessaan tšekkiläisen kääntäjän Markéta Hejkalován Waltari-elämäkerrasta *Mika Waltari the Finn* (engl. Käännös, WSOY 2008), jossa Hejkalová käsittelee muistelmia lähdekriittisesti. Hän kertoo muistelmien erikoisesta syntyprosessista: Teos syntyi haastatteluina, joissa Waltari saneli kysymyksiin vastaukset nauhalle, Haavikko kirjoitti puhtaaksi ja poisti kysymykset. Hejkalová on saanut Waltarin tyttäreltä Satu Elstelältä toteamuksen, ettei "teoksessa muodostunut kuva ole aina totuudenmukainen". Järvelä pitää tietoa hyvin tärkeänä, sillä tärkeimmät Waltari-tutkijat ovat käyttäneet teosta ja haastatteluja keskeisenä lähteenä.

Luotettavuusongelmaan Juha Järvelä kiinnittää huomiota jo aiemmin Agricolan kirja-arvosteluissa esitellessään Risto Lindstedtin ja Reijo Vahtokarin Waltari-kirjaa *Mika Waltari. Muukalainen maailmassa* (2007):

## Lähteet
Liisa Sauli

**Kaisa Liisa Sauli** (o.s. **Lehtinen**; 23. toukokuuta 1917 Kuhmalahti – 2. syyskuuta 2014 Helsinki) oli suomalainen agronomi, maatalous- ja metsätieteiden tohtori ja MTK:n tutkimusosaston päällikkö ja pääekonomisti. Hänen merkityksensä Suomen maatalouden tukijärjestelmän kehittelyssä oli suuri. Hänelle myönnettiin professorin arvonimi vuonna 1978.

Sauli valmistui agronomiksi 1943 ja väitteli tohtoriksi 1952. Hän oli Maataloushallituksen maanviljelystaloudellisen tutkimustoimiston aktuaari 1942–1952, Maatilataloudellisen tutkimuslaitoksen va. 1. assistentti 1952–1953, MTK:n tutkimusosaston johtaja 1954–1979.

Professori J. O. Sauli oli Liisa Saulin appi.

## Lähteet
Dentaldepot

**Oy Dentaldepot Ab**, kutsumanimeltään **Depo**, oli vuosina 1900–1994 toiminut hammaslääketieteellisten instrumenttien maahantuoja ja tukkukauppa, jolla oli vuosikymmeniä käytännössä monopoliasema Suomessa.

## Historiaa
Dentaldepot’n perusti vuonna 1900 nimellä *Ab Finska Dental Depoten* seitsemän suomalaista hammaslääkäriä, heidän joukossaan suomalaisen hammaslääketieteen keskeinen hahmo Matti Äyräpää. Yritys aloitti ostamalla leskirouva Inez Olanderilta hänen miehensä jäämistön, pienehkön hammastarvikevalikoiman, ja aloitti sitten oman maahantuonnin. Liike sijaitsi aluksi Wreden kauppakujalla Helsingin Pohjoisesplanadin ja Aleksanterinkadun välillä. Sieltä liike muutti Korkeavuorenkadulle ja vuonna 1922 Eteläranta 2:een.

Yhtiön ensimmäinen toimitusjohtaja oli hammaslääkäri Axel Aspelund (1868–1932) ja häntä seurasi vuodesta 1910 Tukholmassa ja Yhdysvalloissa opiskellut hammaslääkäri Axel Salingre, josta tuli vähitellen myös yrityksen pääomistaja. Salingren kuoltua 1960 Dentaldepot’n toimitusjohtajaksi nousi hänen tyttärensä Ulrika Rotkirch, joka hoiti tehtävää 19 vuotta.

Axel Salingre piti alusta asti hammaslääkäritarvikkeiden markkinat tiukasti Dentaldepot’n hallussa niin, että sen kanssa kilpailemaan alkaneet yritykset pysyivät kannattamattomina ja päätyivät edullisesti Dentaldepot’n omistukseen. Salingre seurasi tarkoin alan nopeata kehitystä ja lisäsi liikkeen tuotevalikoimaan tärkeitä uutuuksia. Hän perusti omistamaansa Eteläranta 2:n taloon oman hammaslaboratorion, joka palveli koko maata kymmenkunnan työntekijän voimin.

Dentaldepot sai itselleen kaikki haluamansa laitevalmistajien edustukset ja oli kansainvälisesti tunnettu ja tunnustettu alan tukkukauppa. Alan uutuuksiin perehdyttämiseksi yritys alkoi järjestää hammaslääkäreille ja -teknikoille koulutusta ja kursseja, vuosikymmeniä ennen kuin alan ammattikunnat alkoivat itse järjestää täydennyskoulutusta.

Sotien jälkeen Dentaldepot ryhtyi myös valmistamaan omaa amalgaamia hammaspaikkauksia varten sekä omaan suunnitteluun perustuvaa hammaslääkärin potilastuolia, jonka valmistamiseksi hankittiin tilat Helsingin Munkkisaaresta. Yritys rakensi koko Suomen kattavan myynti- ja huoltoverkoston, joka käsitti noin 20 toimipistettä. 1960-luvulla Dentaldepot työllisti yli sata henkeä.

Dentaldepot’n monopolia muistuttava asema säilyi 1970-luvulle saakka, kunnes sen kilpailijaksi vuonna 1937 perustettu Hammasväline Oy siirtyi Oriolan omistukseen ja tehosti toimintaansa. Vuonna 1979 Dentaldepot myytiin Instrumentariumille, joka siirsi sen Etelärannasta ensin Konalaan ja sitten Espoon Vitikkaan ja alkoi saneerata yritystä. Instrumentarium lakkautti Dentaldepot’n tappiollisena 1994. Virallisesti yhtiö sulautui Instruun vuoden 2003 lopussa.

## Lähteet

## Aiheesta muualla
* Dentaldepotin yhtiöhistoriaa (porssitieto.fi)
Syväoja (Jyväskylä)

**Syväoja** on Jyväskylässä Haukkalan ja Rippalanmäen asuinalueiden lähellä sijaitseva puro, joka laskee Laajavuoren läheltä Myllyjärvestä itään Tuomiojärveen. Puro on noin 1,8 kilometrin pituinen.

## Puron kulku
Syväoja alkaa Myllyjärven koillisosasta 106,5 metrin korkeudelta mpy. ja laskee Tuomiojärven pohjoispäähän. Tuomiojärven pinnankorkeus on noin 94,4 metriä, joten pudotusta Syväojalle kertyy noin 12 metriä. Purouoma on mutkitteleva ja useamman metrin levyinen, ja siinä on runsaan veden aikaan kivikkoisissa kohdissa koskipaikkoja. Puron varrella on sekä peltomaata että lehtimetsää. Puro on jyrkimmillään sen yläjuoksulla, jossa on kivinen koskiosuus. Keskijuoksulle tullessa se muuttuu mutkaiseksi vuolteeksi. Puron keskivirtaama on 0,22 kuutiometriä sekunnissa.

## Luontoarvoja
Syväojan vedenlaatu on melko hyvä, ja alajuoksua lukuun ottamatta puro on säilynyt luonnontilaisena. Hyvään vedenlaatuun viittaavat yläjuoksun koskilla esiintyvät sammalet ja järvisienet. Väriltään vesi on hieman ruskeaa, sillä siihen ja Myllyjärveen laskee vettä Lammakesuolta sekä metsäojista. Puron fosfori- ja typpikuormitus on vähentynyt 1990-luvulta, ilmeisesti maatalouden vähentyessä valuma-alueella.

Syväojassa esiintyviä kalalajeja ovat ainakin ahven, hauki, kuha, salakka ja särki. Tuomiojärveen istutettuja kirjolohia saattaa myös esiintyä purossa. Taimenia on havaittu ylempää reitiltä. Taimenten ja muiden kalojen vaeltamista Tuomiojärvestä Syväojaan estää alajuoksulla kävelytien alittava rumpu, joka on asennettu liian korkealle, luoden vaikeasti ylitettävän kynnyksen. 

Syväojan varrella esiintyy haapaa kasvavaa lehtoa, jonka kasvistoon kuuluu muun muassa kevätlinnunherne, lehtokuusama ja punaherukka. Pieneläimistöön kuuluu kirjojokikorento, joka on rauhoitettu Euroopan unionin luontodirektiivin IV liitteen mukaan. Noin viisi hehtaaria Syväojan eteläpuolesta on suojelualuetta kaupungin yleis- ja asemakaavoissa.

## Vesistösuhteet
Syväoja sijaitsee Kymijoen vesistössä (vesistöaluetunnus 14) Tuomiojärven–Palokkajärven valuma-alueella (14.29), johon kuuluvan Syväojan valuma-alueen (14.293) vedet laskevat sen kautta Tuomiojärveen. Syväojan valuma-alueen pinta-ala on 37 neliökilometriä ja järvisyys 5,5&nbsp;% . Valuma-alueen suurimmat järvet ovat Ylä-Tuomiojärvi (76&nbsp;ha), Kaitajärvi (32&nbsp;ha) ja Ruokepuolinen (29&nbsp;ha). Syväojan vesireitin pääuoma muodostuu muun muassa Myllyjärvestä, Koskelanojasta, Majajärvestä, Majakoskesta, Ylä-Tuomiojärvestä ja Kaitajärvestä. Viimeiset latvaojat mukaan lukien pääuoman pituus on noin 11 kilometriä .

## Historiaa
Vuoden 1965 alueliitoksesta vuoden 2009 kuntaliitokseen asti Jyväskylän kaupungin ja maalaiskunnan raja kulki Syväojaa myöten. Puro toimi myös Jyväskylän ja Palokan rekisterikylien rajana. 

Syväojan yläjuoksulla Myllykoskessa on vesimylly. Purossa on ollut mylly jo noin vuonna 1700, jolloin sen omistivat Palokan kylän kuusi taloa sekä Jyväskylän kylän Nisulan talo. 

## Lähteet
* 
### Viitteet
Thank You for the Demon

__NOTOC__
**Thank You for the Demon** on ruotsalaisen stoner rock -yhtye Mustaschin kahdeksas studioalbumi. Se julkaistiin tammikuussa 2014 levymerkillä Gain Music Entertainment.

Albumi nousi Suomen virallisen listan sijalle 4. Ruotsissa albumi oli ilmestyessään Sweden Rock Magazinen kuukauden levy.

## Kappaleet
Kaikki kappaleet kirjoittanut Ralf Gyllenhammar, ellei toisin mainittu.

#
#
#
#
#
#
#
#
#

## Kokoonpano

;Yhtye
* Ralf Gyllenhammar – laulu, kitara, piano, taustalaulu
* David Johannesson – kitara, laulu (kappale 7), bassokitara (kappale 3)
* Mats Stam Johansson – bassokitara
* Jejo Perkovic – rummut

;Vierailevat muusikot
* Rikard Löfgren – taustalaulu, kuorosovitukset
* Gustav Ydenius – musiikkiohjelmointi, jousisovitukset

;Tuotanto
* Ralf Gyllenhammar – vastaava tuottaja
* Rikard Löfgren – tuottaja, äänittäjä
* Gustav Ydenius – tuottaja, äänittäjä
* Ronny Lahti – miksaaja
* Henrik Jonsson – masteroija
* Anders Fästader – grafiikka
* Johan Carlén – valokuvat

## Arvostelut
* Imperiumi.net: 
* Soundi: 

## Lähteet

## Aiheesta muualla
* 
* ''Thank You for the Demon'' discogs.com -sivustolla
Chenjiawon löytöpaikka

**Chenjiawon löytöpaikka** (, ) on arkeologinen kohde Kiinassa Shaanxin maakunnan Xi’anin prefektuurissa Lantianin piirikunnassa. Siitä on löydetty naaraspuolisen *[[Homo erectus|Homo erectuksen]]* leukaluu.

## Ympäristö
Löytöpaikka sijaitsee Yehun lähellä 10 kilometriä luoteeseen Lantianin kaupungista Shaanxin maakunnassa. Paikka on ollut leiri tai asuinpaikka avotaivaan alla vailla kallioiden suojaa. Seutu sijaitsee Pohjois-Kiinan lössialueen eteläreunalla, jossa lössiä on kertynyt viime jääkauden ja jääkautta edeltävältä interglasiaalikaudella useita metrejä. Kohde sijaitsee alle 30 kilometrin etäisyydellä toista *Homo erectuksen* Gongwanglingin löytöpaikasta.

## Tutkimushistoria
Leukaluu löytyi vuonna 1963. Sen kuvaili ensimmäisenä Woo vuonna 1964. Sitä ovat myös tutkineet Wu ja Poirier vuonna 1995, jotka mittasivat luut tarkkaan. Leuka ajoitettiin paleomagneettisella ajoitusmenetelmällä vuonna 1989.

## Ajoitukset
Kohteen maakerrostuma, mistä löytyi leukaluu, on ajoitettu paleomagneettisella ajoitusmenetelmällä 530&nbsp;000 vuotta vanhaksi ja mittauksen reuna-arvoiksi saatiin 650&nbsp;000–500&nbsp;000 vuotta.

## Löytöaineisto
### Ihminen
Samasta piirikunnasta on löytynyt kahdesti ihmisen fossiloituneita luita. Läheltä Gongwanglingista on löydetty kallonkappale ja täältä Chenjiawon löytöpaikalta naaraan leukaluu. Vaikka löydöillä on ikäeroa, on niitä yhdistämällä muodostettu niin sanottu **Lantianin ihmisen** () pääkallo.

Leukaluusta on arvoitu, että yksilö kuului lajiin *Homo erectus*. Osa sen kulmahampaista olivat irronneet leuasta kuoleman jälkeen, mutta kymmenen poski-, etu- ja kulmahampaasta oli löydettäessä paikoillaan. Poskihampaat olivat kuluneet voimakkaasti ja yksilö arvioidaankin 30–35 vuotta vanhaksi. Tämä on nykykäsityksen mukaan ollut ihmisen keski-ikää.

### Kiviesineet
Kohteesta löytyi neljä artefaktia, jotka ovat kiviesineitä. Niiden pituus on 3,7–4,6 senttimetriä. On kuitenkin epävarmaa, liittyvätkö artefaktit leukaluuhun millään tavalla ja ovatko ne edes samanikäisiä.

### Eläinfossiilit
Löydetyt eläinten fossiilit kuuluivat 15 eri nisäkäslajille, jotka elivät keskipleistoseenin kaudella.

## Katso myös
* Luettelo paleoliittisista kohteista Kiinassa

## Lähteet
Adi L Hasla

**Adi L Hasla** (oikealta nimeltään **Adil Hatni**, s. 1991 Jyväskylä) on suomalainen rap-artisti.

Hatni kasvoi Jyväskylän Kuokkalassa. Hänen äitinsä on suomalainen ja isänsä marokkolaistaustainen. Artistina Hatni on saanut kuuluisuutta muun muassa musiikkipalvelu Spotifyn ja YouTuben avulla. Monsp Records julkaisi Adi L Haslan ensimmäisen sooloalbumin *[[Habiturientti]]* vuonna 2015. Adi L Haslan toinen sooloalbumi *Pieni Punainen* *Kana* ilmestyi marraskuussa 2017. Sen julkaisi Universal Music Finland. Kolmas albumi *8. päivä* ilmestyi vuonna 2020. Se on aiempia levyjä vakavasävyisempi.

## Diskografia

### Albumit
* *[[Habiturientti]]* (2015)
* *[[Pieni punainen kana]]* (2017)
* *[[8. päivä (albumi)|8. päivä]]* (2020)
* *[[Filem]]* (2022)
* *[[Casablanca (albumi)|Casablanca]]* (2025)

## Lähteet
Mitchell Stephens

**Mitchell Stephens** (s. 5. helmikuuta 1997 Peterborough, Ontario, Kanada) on kanadalainen jääkiekkoilija, joka pelaa NHL-joukkue Seattle Krakenin organisaatiossa. Stephens on Tampa Bay Lightningin toisen kierroksen varaus . 

## Ura
Stephens varattiin OHL-joukkue Saginaw Spiritiin ensimmäisellä kierroksella kahdeksantena pelaajana vuoden 2013 varaustilaisuudessa. Hänet valittiin pelaamaan Kanada Ontario -joukkueeseen World U-17 Hockey Challengeen. Hän edusti kultaa voittanutta Kanadan alle 18-vuotiaiden maajoukkuetta myös Ivan Hlinkan muistoturnauksessa vuonna 2014. Kaudella 2014–2015 Stephens valittiin pelaamaan CHL Top Prospects Gamessa. Huhtikuussa 2015 hän pelasi Kanadan paidassa alle 18-vuotiaiden maailmanmestaruuskilpailuissa, joissa joukkue sijoittui pronssille.

## Lähteet
* 
* 
* 

### Viitteet
Kangaslampi (Parkano)

**Kangaslampi**  on Pirkanmaalla Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kangaslampi on osa Riuttasjärven-Linnanjärven aluetta.

## Maantietoa
Lampi on 450 metriä pitkä, 230 metriä leveä ja sen pinta-ala on 5,8 hehtaaria. Se sijaitsee Isokankaan länsireunalla ja Kangaslamminnevan itäreunassa. Suo on tiheästi ojitettu. Lampeen on kaivettu viisi ojaa ja lammen vedet virtaavat suo-ojien kautta pois suolta ja laskevat Pikku Vapunnevan ja Rökötesluoman kautta Riuttasjärveen. Lammesta länteen sijaitsee pieni Piikkilampi. Rantaviivan pituus on 1,1 kilimetriä. Rannalle ei ole rakennettu mitään, mutta rantaan johtaa lyhyt tie ohi kulkevalta tieltä.

## Historiaa
Vahoissa 1800-luvun pitäjänkartoissa lampi oli nykyisen niminen ja sen laskuoja ulottui nykyiseen suuntaan vain lammen pituuden verran. Sen jälkeen se katosi suolle, jota oja oli "littämässä". Itäpuolen kankaalle (Isokangas) on merkitty pohjois-etelä-suuntainen polku.

## Lähteet
Testosterone

__NOTOC__
**Testosterone** on ruotsalaisen stoner rock -yhtye Mustaschin yhdeksäs studioalbumi. Se julkaistiin 18. syyskuuta 2015 levymerkillä Gain Music.

Albumi vietti Suomen virallisella listalla 5 viikkoa, käyden ylimmillään sijalla 17.
 
## Kappaleet
#
#
#
#
#
#
#
#
#
#
#All or Nothing (Japanin bonuskappale)

## Kokoonpano
* Ralf Gyllenhammar – laulu, kitara
* David Johannesson – kitara
* Mats Stam Johansson – basso
* Jejo Perkovic – rummut

+

* Rikard Löfgren – tuottaja

## Arvostelut
* Imperiumi.net: 8+/10
* Soundi: 

## Aiheesta muualla
* 
* 

## Lähteet
Särkijärvi (Kihniö)

**Särkijärvi**  on Pirkanmaalla Kihniössä Kankarissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Särkijärvi on osa Riuttasjärven-Linnanjärven aluetta.

## Maantietoa
Järvi on 950 metriä pitkä, 200 metriä leveä ja sen pinta-ala on 14 hehtaaria. Se sijaitsee Särkikankaalla ja siihen on kaivettu yksi pelto-oja ja toinen suo-oja. Samaa suo-ojaa pitkin laskevat vedet etelään Paistokulman suuntaan ja laskuoja yhtyy Koskelanjokeen Parkanon puolelta. Koskelanjoki on siinä kohdassa Parkanon ja Kihniön välinen raja. Järven rantaviivan pituus on 2,1 kilometriä. Rannan tuntumaan on rakennettu kahdeksan vapaa-ajan asuntoa, joille johtaa tiet Kankarin rantatieltä.

## Historiaa
Vanhassa 1800-luvun pitäjänkartassa Särijärvi on piirretty laskuojattomana järvenä.

## Lähteet
Kristian Jensen (jääkiekkoilija)

**Kristian Jensen** (s. 22. tammikuuta 1996 Odense, Tanska) on tanskalainen jääkiekkoilija, joka on pelannut vuodesta 2017 lähtien Tanskan pääsarjassa Metal Ligaenissa Fredrikshavn White Hawksissa.

Jensenin joukkue kaudella 2016–2017 oli SønderjyskE. Sitä ennen hän pelasi SHL:ssä Luleå HF:n joukkueessa kaudella 2014–2015. Pelaajauransa hän aloitti Odense Bulldogsissa, jossa pelasi kaudet 2011–2012 ja 2012–2013.

## Pahoinpitelysyyte
Jenseniä syytetään oikeudessa 20. syyskuuta 2019 tapahtuneesta Lucas Bjerre Rasmussenin pahoinpitelystä jääkiekko-ottelussa Tanskassa. Jensen kaatoi Rasmussenin jään pintaan ja löi tätä päähän niin, että pää kolahti voimalla jäähän. Rasmussenilla ei ollut kypärää päässään, kun Jensen löi häntä. Rasmussen sai tilanteessa aivotärähdyksen, minkä lisäksi hänen kasvoistaan murtui useita luita. Maksimirangaistus teosta on kolme vuotta vankeutta. Oikeuden istunto alkaa 15. marraskuuta 2019. Jensen sai 17 ottelun pelikiellon, joka päättyy joulukuun 1. päivänä 2019. 

## Lähteet
* 
* 
* 

### Viitteet
Teudis opertaneus

**Teudis opertaneus** on hämähäkkilaji, jonka ensimmäisenä kuvaili Eugen von Keyserling vuonna 1891. Sille ei ole listattu alalajeja Catalogue of Lifeen.

## Lähteet